|  |
| --- |
| A kurzus címe: **A német nyelv grammatikája 2. (**[Nomen](https://elearning.unideb.hu/mod/quiz/view.php?id=352442)**)** |
| Kódja: **BTNM454\_BA**  | Heti óraszáma: **4** | Kreditértéke: **2** |
| Értékelésének formája: **gyakorlati jegy** | Jellege: **kötelező** | Nyelve: **német** |
| Oktató: Dr. Radványi Zsuzsanna |

**Célkitűzés:** A **főnév**, a **melléknév**, a **számnév** és a **névelő** szófajok gyakorlatorientált áttekintése.

**Leírás:** *A német nyelv grammatikája 2.* a középiskolában szerzett nyelvtani ismeretekre építkezve, azt átismételve rendszeres áttekintést kíván nyújtani a német **főnévről**, **melléknévről**, **számnévről** és **névelőről**. Az elméleti és gyakorlati ismeretek elsajátítása és elmélyítése a szeminárium keretein belül megoldott feladatok mellett házi feladatok segítségével történik. A munkanyelv elsősorban a német, de szükség lehet magyar nyelvű kiegészítésekre, magyarázatokra is. A hallgatóknak azonban fokozatosan meg kell ismerkedniük a német nyelvtani terminológiával a későbbi közös munka megkönnyítése érdekében.

**A jegyszerzés feltételei:** Az órák rendszeres látogatása kötelező, **összesen háromszor** lehet hiányozni. Az előző órai hiányzás nem mentesít a heti zárthelyi megírása, ill. az előző órán feladott házi feladat elkészítése alól. Háromnál több hiányzás esetén a Dékáni Hivatalnál kell kérelmet benyújtani a tanegység megszerzésére (ld. TVSz).Az otthoni gyakorlás a kurzus szerves része, ezért a **házi feladatok** ellenőrzése folyamatos. A félév első hetében, le kell tölteni a honlapról a **rendhagyó igék** listáját, amit a félév során folyamatosan számon kérünk. Minden zárthelyi **beugró**val kezdődik: a feladat öt magyar nyelven megadott rendhagyó ige alakjainak felsorolása, ezekből legalább **hármat hibátlanul** tudni kell (Infinitiv, 3. Sg. Präsens, Präteritum, Konjunktiv Präteritum, Perfekt). Akinek nem sikerül a beugró, annak a dolgozata automatikusan **0 pont**ot ér.A 10 „kis” zárthelyiből **hatot** kell teljesíteni a jegyszerzéshez. Ezen kívül mindkét összefoglaló zh megírása kötelező. Pótlás esetén nehezített feladatokra kell számítani. Aki több mint 6 kis zh-t írt, annál a 6 legjobb eredmény számít.

**A teljesítmény értékelése:** A félév során 150 pont szerezhető. Egy kis zh. 10 pont ér. A félév során megírt összesen 10 kisebb zh-ból a legjobb 6 számít, ez maximum 60 pont. Az első nagyobb zh. 30 pont, az év végi zh. 60 pont. Ponthatárok a félévvégi jegy megállapításánál: 150-135 =jeles; 134-120=jó; 119-105=közepes; 104-90=elégséges; 89-0=elégtelen.

**Megjegyzések:**

A házi feladatokat szúrópróbaszerűen ellenőrizzük. Egy el nem készített házi feladat 5 pont levonást jelent az összesített pontszámból.

Aki a félévzáró dolgozaton 36 pontnál kevesebbet ér el, a félév egészére elégtelent kap.

Amennyiben a záró dolgozat beugrója nem sikerül, de a dolgozat maga elégséges, javítani lehet az összes rendhagyó igéből írt pótdolgozat formájában.

Amennyiben a záró dolgozat elégtelen, de a hallgató a félév során megszerezhető pontok legalább 50%-át elérte (azaz a 6 legjobb kisdolgozatán, és az első nagydolgozaton elért legalább 45 pontot), úgy a dolgozat javítható.

Csak elégtelen záró dolgozatot lehet javítani.

**A kurzus tematikája:**

|  |  |  |  |  |
| --- | --- | --- | --- | --- |
| **Woche** | **Datum** | **Thema** | **Material** | **Kontrolle** |
| 1. |   | Bevezetés | --- | --- |
|   |   | Az ige: Modalverben 1 |   |   |
| 2. |   | Az ige: Modalverben 2 |   |   |
|   |   | Az ige: Der Infinitiv 1 | 178-182 |   |
| 3. |   | Az ige: Der Infinitiv 2 | 182-184 |   |
|   |   | Az ige: Das [Partizip](https://elearning.unideb.hu/mod/quiz/view.php?id=346875" \o "Partizip) | 185-188 |   |
| 4. |   | Az ige: Die Rektion der Verben | 189-196 |   |
|   |   | Összefoglalás és ismétlés |   |   |
| 5. |   | A főnév: A nyelvtani nem 1 | 11-15 |   |
|   |   | A főnév: A nyelvtani nem 2 | 15-22 |   |
| 6. |   | A főnév: Egyes és többes szám 1 | 23-32 |   |
|   |   | A főnév: Egyes és többes szám 2 | 23-32 |   |
| 7. |   | A főnév: Az eset 1 | 33-39 |   |
|   |   | A főnév: Az eset 2 | 33-39 |   |
| 8. |   | A főnév: Vonzatok | 40-42 |   |
|   |   | [Klausur](https://elearning.unideb.hu/mod/quiz/view.php?id=378516) I | --- | --- |
| 9. |   | A melléknév: A melléknév ragozása 1 | 43-51 |   |
|   |   | A melléknév: A melléknév ragozása 2 | 43-51 |   |
| 10. |   | A melléknév: A melléknév fokozása | 52-56 |   |
|   |   | A melléknév: Vonzatok | 57-60 |   |
| 11. |   | A névelő | 61-67 |   |
|   |   | További determinánsok | 68-72 |   |
| 12. |   | A számnév 1 | 103-108 |   |
|   |   | A számnév 2 | 103-108 |   |
| 13. |   | Összefoglalás és ismétlés | --- |   |
|   |   | [Klausur](https://elearning.unideb.hu/mod/quiz/view.php?id=378516) II | --- | --- |

**Kötelező irodalom:**

Kocsány, Piroska; Sarolta, László; Krisztián, Majoros; Máté, Tóth (2018): *Die Wortklassen des Deutschen*. Wien: Praesens.

Beszerezhető:

kiadó: <http://www.praesens.at/praesens2013/?p=6490>

Amazon

intézeti könyvtár, Handapparat

**Ajánlott irodalom:**

**Dreyer**, Hilke – **Schmitt**, Richard (1985). *Lehr- und Übungsbuch der deutschen Grammatik*. (Die Gelbe aktuell). Augsburg: Hueber.

**Helbig**, Gerhard – **Buscha**, Joachim (2000). *Übungsgrammatik Deutsch*. Berlin: Langenscheidt.

**Helbig**, Gerhard – **Buscha**, Joachim (2001). *Deutsche Grammatik. Ein Handbuch für den Ausländerunterricht*. Berlin: Langenscheidt.

**Scheiner**, Barbara – **Hall**, Karin: (2006). *Übungsgrammatik Deutsch als Fremdsprache für Fortgeschrittene.* 4. Aufl.Augsburg: Hueber.